ఐదేళ్లలో 80 వేల కిలోమీటర్ల నిర్మాణంకేంద్ర కేబినెట్ ఆమోదంగోధుమ మద్దతు ధర రూ.110 పెంపుపప్పులకు రూ.400 దాకా అదనంన్యూఢిల్లీ, అక్టోబరు 24: మౌలిక వసతుల్లో కీలకమైన రహదార్ల నిర్మాణంపై కేంద్ర కేబినెట్ ప్రత్యేకంగా దృష్టి సారించింది. దేశవ్యాప్తంగా వచ్చే ఐదేళ్లలో సహా రూ.7 లక్షల కోట్లతో భారత్మాల ప్రాజెక్టు సహా 80 వేల కిలోమీటర్ల రహదారులు నిర్మించాలని నిర్ణయించింది. మంగళవారమిక్కడ సమావేశమైన కేంద్ర కేబినెట్ ఈ మేరకు ఆమోదం తెలిపింది. అలాగే గోధుమలు, పప్పుల మద్దతు ధరలు పెంచాలని నిర్ణయించింది. భారత్మాల ప్రాజెక్టు తొలిదశలో 20 వేల కిలోమీటర్ల రోడ్లు నిర్మిస్తామని కేంద్ర రోడ్లు, ఉపరితల రవాణా మంత్రి నితిన్ గడ్కరీ కొన్నాళ్ల క్రితం చెప్పారు. దీనికి సంబంధించిన ప్రాజెక్టు సవివర నివేదికలు సిద్ధమవుతున్నాయని వెల్లడించారు. ఇప్పుడు కేబినెట్ ఆమోదించిన ప్రాజెక్టుల్లో ఇది కూడా ఉంది. భారత్మాల మోదీ ప్రభుత్వ బృహత్తర రహదార్ల ప్రణాళిక. సరిహద్దుల్లో, ఇతర ప్రాంతాల్లో రోడ్డు అనుసంధానం కల్పించడం దీని ఉద్దేశం. తాజాగా కేంద్రం ఆమోదించిన హైవే ప్రాజెక్టుల్లో సత్వర రవాణాకు వీలు కల్పించే ఎకనామిక్ కారిడార్లు కూడా ఉన్నాయి. మోదీ ప్రభుత్వం గతంలో 21 వేల కిలోమీటర్ల ఎకనామిక్ కారిడార్ల అభివృద్ధికి శ్రీకారం చుట్టింది. దీనితో పాటు 14 వేల కి.మీ. ఫీడర్ రహదారుల నిర్మాణమూ చేపట్టింది. ఈ కారిడార్లలో ముంబై-కొచ్చిన్-కన్యాకుమారి, బెంగళూరు-మంగళూరు, హైదరాబాద్-పణజీ, సంబల్పూర్-రాంచీ ఉన్నాయి. భారత్మాల ప్రాజెక్టును అధ్యయనం చేసిన గ్లోబల్ కన్సల్టెన్సీ సంస్థ ఏటీ కియర్నీ.. దేశంలో 44 ఎకనామిక్ కారిడార్లను గుర్తించింది. దీని తొలి దశ ప్రాజెక్టుకు పబ్లిక్ ఇన్వె్స్టమెంట్ బోర్డు (పీఐబీ) అనుమతి తీసుకోవాలని ప్రధానమంత్రి కార్యాలయం ఈ ఏడాది మొదట్లో సూచించింది. బోర్డు తదనంతరం దానిని ఆమోదించింది.రబీ మద్దతు ధరల పెంపు గోధుమలు, పప్పుల సాగును పెంచి.. ధరలను నియంత్రించేందుకు ఆర్థిక వ్యవహారాల కేబినెట్ కమిటీ (సీసీఈఏ) మంగళవారం రబీ సీజన్లో గోధుమల కనీస మద్దతు ధరను క్వింటాలుకు మరో రూ.110 పెంచి.. రూ.1735గా ఖరారుచేసింది. కందుల మద్దతు ధరను క్వింటాలుకు రూ.300 పెంచి రూ.4250గా నిర్ణయించింది. శనగలు, మినుములు తదితర పప్పులకు క్వింటాలుకు రూ.400 పెంచి రూ.4400గా ఖరారుచేసినట్లు వ్యవసాయ మంత్రి రాధామోహన్సింగ్ ట్వీట్ చేశారు. నూనెగింజల్లో ఆవాలుకు రూ.300 (క్వింటాలు రూ.4000), పొద్దుతిరుగుడు మద్దతు ధరను రూ.400కు (రూ.4100) పెంచారు. బార్లీకి రూ.65 పెంచి క్వింటాలుకు రూ.1410గా నిర్ణయించారు. వ్యవసాయ వ్యయాలు, ధరల నిర్ణాయక కమిషన్ సిఫారసులకు అనుగుణంగా మద్దతు ధరలు పెంచినట్లు అధికార వర్గాలు తెలిపాయి.
aidellalo 80 vela kilometerla nirmanankendra kabinet aamodamgodhuma maddatu dhara roo.110 pempupappulaku roo.400 daka adanamnyuudillii, aktobaru 24: moulika vasatullo keelakamaina rahadarla nirmaanampai kendra kabinet pratyekamgaa drushti saarinchindi. desavyaaptamgaa vache aidellalo sahaa roo.7 lakshala kotlatho bhaaratmaala praajektu sahaa 80 vela kilometerla rahadaarulu nirminchaalani nirnayinchindi. mangalavaaramikkada samavesamaina kendra kabinet ee meraku aamodam telipindi. alaage godhumalu, pappula maddatu dharalu penchaalani nirnayinchindi. bhaaratmaala praajektu tolidasalo 20 vela kilometerla rodlu nirmistaamani kendra rodlu, uparitala rawana mantri nitin gadkari konnalla kritam cheppaaru. deeniki sambandhinchina praajektu savivara nivedikalu siddhamavutunnaayani velladinchaaru. ippudu kabinet aamodinchina praajectullo idhi kuudaa undi. bhaaratmaala modii prabhutva bruhattara rahadarla pranaalika. sarihaddullo, itara praantaallo roddu anusandhaanam kalpinchadam deeni uddesam. taajaagaa kendram aamodinchina haive praajectullo satvara ravaanaaku veelu kalpinche ekanamic kaaridaarlu kuudaa unnaayi. modii prabhutvam gatamlo 21 vela kilometerla ekanamic kaaridaarla abhivruddhiki srikaram chuttindi. deenitho paatu 14 vela ki.mee. feader rahadaarula nirmaanamuu chepattindi. ee kaaridaarlalo mumbai-kochin-kanyakumari, bengaluru-mangaluru, hyderabad-panajee, sambalpur-raanchii unnaayi. bhaaratmaala praajektunu adhyayanam chesina global consaltancy samstha aty kierni.. desamlo 44 ekanamic kaaridaarlanu gurtinchindi. deeni toli dasha praajektuku pablic investament bordu (pib) anumati teesukovaalani pradhaanamantri kaaryaalayam ee edaadi modatlo suuchimchimdi. bordu tadanantaram daanini aamodinchindi.rabi maddatu dharala pempu godhumalu, pappula saagunu penchi.. dharalanu niyantrinchenduku aardhika vyavahaaraala kabinet commity (cca) mangalavaaram rabi seejanlo godhumala kaneesa maddatu dharanu kvintaaluku maro roo.110 penchi.. roo.1735gaa khararuchesindi. kandula maddatu dharanu kvintaaluku roo.300 penchi roo.4250gaa nirnayinchindi. sanagalu, minumulu taditara pappulaku kvintaaluku roo.400 penchi roo.4400gaa khararuchesinatlu vyavasaaya mantri radhamohansing tweet chesaru. nooneginjallo aavaaluku roo.300 (kvintaalu roo.4000), poddutirugudu maddatu dharanu roo.400ku (roo.4100) penchaaru. barliki roo.65 penchi kvintaaluku roo.1410gaa nirnayinchaaru. vyavasaaya vyayaalu, dharala nirnaayaka kamishan siphaarasulaku anugunamgaa maddatu dharalu penchinatlu adhikara vargaalu telipai.